רייצ'ל וייס

רייצ'ל האנה וייס (באנגלית: Rachel Hannah Weisz; נולדה ב-7 במרץ 1970) היא שחקנית קולנוע ותיאטרון בריטית-אמריקאית-יהודייה. זוכת פרס אוסקר ופרס גלובוס הזהב לשנת 2005 עבור תפקידה בסרט "הגנן המסור". וייס נולדה בשכונת וסטמינסטר שבמרכז לונדון, אנגליה, וגדלה בפרוור גארדן המפסטד שבצפון המפסטד. אמהּ אדית רות' (לבית טייך) היא מורה לפסיכולוגיה ילידת וינה, ממוצא אוסטרי-יהודי מצד אביה וממוצא איטלקי-קתולי מצד אמה. אביה ג'ורג וייס הוא יהודי-הונגרי. לפני נישואי הוריה, אמה שגדלה כקתולית התגיירה. שני הוריה ברחו לממלכה המאוחדת כדי להימלט מהמשטר הנאצי. סבה מצד אמה אלכסנדר טייך היה מזכיר ההתאחדות העולמית של הסטודנטים היהודים. לה אחות צעירה, מיני וייס, אמנית ויזואלית. וייס למדה בקולג' פרטי בצפון לונדון, בבית ספר בננדן ונרשמה ל"בית ספר לבנות-בלבד של סיינט פול". למדה במכללת טריניטי האל קיימבריג' וסיימה בהצלחה את לימודיה. בעת לימודיה הופיעה וייס במספר פרויקטים קולנועיים של סטודנטים במכללה ואף זכתה בפרס הגרדיאן על משחקה הדרמטי. בשנותיה הראשונות על המסך הופיעה בסדרות טלוויזיה, שהבולטת בהן היא "המפקח מורס" ב-1993. את קריירת הקולנוע שלה החלה ב-1996 כאשר הופיעה בסרטו של ברנרדו ברטולוצ'י "לגעת ביופי"(אנ') ובמותחן "תגובת שרשרת" (אנ'). בשנת 1997 השתתפה בסרט "עקומים". פריצתה החלה בשנת 1999 בסרט שובר הקופות של סטיבן סומרס, "המומיה", בו גילמה את דמותה של אוולין קארנהאן. באותה שנה שיחקה וייס בסרט סאנשיין. ב-2001 הופיעה בסרט המלחמה "אויב בשער" לצד ג'וד לאו, ובסרט ההמשך לסרט "המומיה", "המומיה חוזרת". ב-2002 שיחקה בקומדיה "רווק פלוס ילד". ב-2003 הופיעה בסרט הפשע, "ביטחון" ובסרט "משחק המושבעים" על פי ספרו של ג'ון גרישם. ב-2004 כיכבה בקומדיה של בארי לוינסון "קנאה" לצד בן סטילר. ב-2005 וייס חגגה עם זכיות בפרס אוסקר ופרס גלובוס הזהב, על משחקה בסרט "הגנן המסור" בו גילמה וייס את דמותה של טסה, בחורה בריטית אינטלקטואלית שנישאת לאיש שגרירות בריטי בשם ג'סטין (רייף פיינס), ונרצחת באופן אלים ומסתורי באזור מבודד בקניה. כמו כן הופיעה בשובר הקופות "קונסטנטין". ב-2006 דיבבה בסרט אראגון ושיחקה בדרמה של דארן ארונופסקי "המעיין". ב-2007 שיחקה בקומדיה "פרד קלאוס" ובסרט "לילות בלוברי". ב-2008 שיחקה בקומדיה "בטוח, אולי" וב-2009 בסרט "אגורא" בו גילמה את דמותה של הפילוסופית היווניה היפאטיה. בשנת 2010 היא הצטלמה בתפקיד ראשי בסרט The Whistleblower על חייה של קתרין בולקובאץ'. ב-2012 שיחקה בזהות גנובה. בשנת 2015 שיחקה בדרמה הקומית "הלובסטר". בדצמבר 2015 שיחקה בדרמה זוכת הפרסים "נעורים" של הבמאי האיטלקי פאולו סורנטינו. בשנת 2016 שיחקה בסרט הדרמה הביוגרפי "ג'קי" על ג'קלין קנדי-אונאסיס, רעייתו של נשיא ארצות הברית ג'ון פ. קנדי. ב-2017 כיכבה בסרט הדרמה הרומנטי "שאהבה נפשי" לצד רייצ'ל מקאדמס, העוסק ביחסי טאבו בין נשים במהלך שהותן בשכונה חרדית בלונדון. בשנת 2021 שיחקה בסרט "האלמנה השחורה" של אולפני מארוול בתור מלינה ווסטוקוף, אמם החורגת של נטשה רומנוף וילנה בלובה שהיא בעצם מרגלת ואלמנה שחורה רוסית. בשנים 2001–2010 הייתה בזוגיות עם במאי הסרטים האמריקאי-יהודי דארן ארונופסקי, ולהם בן משותף. ביוני 2011 נישאה לשחקן האנגלי דניאל קרייג, ובספטמבר 2018 נולדה להם בת משותפת. וייס אזרחית בריטית מלידה, והחל מ-2011 יש לה גם אזרחות אמריקאית. רייצ'ל וייס, במסד הנתונים הקולנועיים IMDb (באנגלית) רייצ'ל וייס, באתר "אידיבי", מאגר הידע העברי לקולנוע ישראלי ועולמי רייצ'ל וייס, באתר AllMovie (באנגלית) רייצ'ל וייס, באתר Rotten Tomatoes (באנגלית) רייצ'ל וייס, באתר Box Office Mojo (באנגלית) רייצ'ל וייס, באתר Metacritic (באנגלית) רייצ'ל וייס, במסד הנתונים הקולנועיים KinoPoisk (ברוסית) רייצ'ל וייס, באתר MusicBrainz (באנגלית) רייצ'ל וייס, באתר Discogs (באנגלית) רייצ'ל וייס, באתר אנציקלופדיה בריטניקה (באנגלית) אמיר קמינר, פתאום כוכבת, באתר ynet, 19 באוקטובר 2005 אמיר קמינר, "אנחנו עדיין הורגים בשם האלוהים", 9 ביוני 2010 אמיר בוגן, רייצ'ל ווייז: "רוצה להאמין שהייתי מחויבת לנושא השואה גם אם לא הייתי יהודייה", 22 בדצמבר 2016 אבנר שביט‏, שחור הוא הצבע החם ביותר: ריאיון עם רייצ'ל ווייז על סרט הלסביות החרדי "שאהבה נפשי", באתר וואלה, 8 ביוני 2018 שירית גל, רייצ'ל וייס: "כל דבר נשמע יותר טוב בעברית", באתר ynet, 11 ביולי 2018 אלכסנדרה קלימן, ניו יורק טיימס, רייצ'ל וייס מציגה על המסך חזון צורם, חדש ומרתק של החוויה הנשית, באתר הארץ, 18 במאי 2023 ריצ'ל וייז, דף שער בספרייה הלאומית נסים דיין, ‏מומיה על כנפי ההצלחה, באתר גלובס, 16 במאי 2001 נילי ברקן, ‏מתברר, שהוא אויב של עצמו, באתר גלובס, 24 באפריל 2001 נילי ברקן, ‏הוא רק מלטף את הלב, באתר גלובס, 2 ביולי 2002 נסים דיין, ‏יותר סקסי מטבק, באתר גלובס, 19 בפברואר 2004 גואל פינטו, סרטים חדשים - משחק המושבעים, באתר הארץ, 4 בפברואר 2004 סטילר שווה מיליארדים, באתר הארץ, 30 במרץ 2005 הפתעה באוסקר - "התרסקות" הסרט הטוב ביותר, באתר הארץ, 5 במרץ 2006 אורי קליין, היכרות ראשונה אחרי המוות, באתר הארץ, 1 בנובמבר 2005 אורי קליין, נוכח-נעדר באמריקה, באתר הארץ, 18 במרץ 2008 אורי קליין, אגורא: הפגאנית הגדולה מן החלומות, באתר הארץ, 3 ביוני 2010 חן חדד, אגורא: מרוב עלילות לא רואים את הסרט, באתר הארץ, 7 ביוני 2010 זהר וגנר, עכבר העיר, "זהות גנובה": בלי מאט דיימון, עם גלולות כוח-על, באתר הארץ, 13 בספטמבר 2012 אורי קליין, מלבד סצינות מרהיבות ביופיין, לא תזכרו דבר מהסרט "נעורים", באתר הארץ, 10 במרץ 2016 עכבר העיר, דניאל קרייג ורייצ'ל וייז התחתנו בסתר, באתר הארץ, 26 ביוני 2011 מערכת תשעה חודשים, ‏הטרנד החם בהוליווד: הריון בגיל העמידה, באתר ‏מאקו‏, 15 ביוני 2018